Γιάκομπ Λάυσσενς

Ο Γιάκομπ Λάυσσενς (φλαμανδικά: Jacob Leyssens (εναλλακτικές γραφές ονόματος: Jacob Lyssens, Nicolaas Leyssens and N. Lyssens προσωνύμιο Notenkraker) (1661, Αμβέρσα - 1710, Αμβέρσα) ήταν Φλαμανδός ζωγράφος και διακοσμητής της τεχνοτροπίας του μπαρόκ.

Βιογραφία
Ήταν μαθητής του Πέτερ Άικενς το 1674. Ταξίδεψε στη Ρώμη σε μικρή ηλικία και αναφέρεται εκεί το 1680.Biographical details  στο Ολλανδικό Ίδρυμα Ιστορίας της Τέχνης  Έγινε μέλος στους Bentvueghels, ένα σύνδεσμο κυρίως Ολλανδών και Φλαμανδών ζωγράφων που δραστηριοποιούνταν στη Ρώμη και, όπως συνηθιζόταν στον σύνδεσμο, έλαβε το προσωνύμιο Notenkraker (= καρυοθραύστης).Bentvueghels in Rome (1620-1720)  Ήταν, πιθανόν, ένα από τα νεότερα μέλη που έγιναν ποτέ δεκτά στον σύνδεσμο.Biografische gegevens  op Hadrianus

Η δυσχερής οικονομική κατάσταση του πατέρα του τον ανάγκασε να επιστρέψει στην Αμβέρσα.Biografische gegevens in Van der Aa e.a., Biographisch Woordenboek der Nederlanden  Έγινε δεκτός ως wijnmeester στη Συντεχνία του Αγίου Λουκά της Αμβέρσας το 1698. Καθώς ο τίτλος αυτός αποδιδόταν μόνο στους γιους των μελών της Συντεχνίας, φαίνεται ότι τότε ήταν μέλος της Συντεχνίας και ο πατέρας του. Δραστηριοποιήθηκε ως ζωγράφος στην Αμβέρσα κατά την περίοδο 1698–1710.

Έργο
Διακόσμησε πολλές αίθουσες και οροφές σε κατοικίες επιφανών και σε κτίσματα στην Αμβέρσα και συνεργάστηκε με άλλους καλλιτέχνες, όπως οι Γιαν Μπάπτιστ Μπόσχερτ και Γκάσπαρ Πέιτερ Φερμπρούγκεν ο νεότερος, οι οποίοι ζωγράφισαν τα άνθη και τα άλλα βοηθητικά στοιχεία.

Ήταν ειδήμονας στην απεικόνιση νεκρών φύσεων με φρούτα. Ο πρώιμος Ολλανδός βιογράφος Γιάκομπ Κάμπο Βάιερμαν αναφέρει τον Γιάκομπ Λάυσσενς ως ζωγράφο ιστορικών θεμάτων, που σημαίνει ότι ασχολήθηκε και με αυτό το είδος ζωγραφικής.Jacob Leyssens in: Jacob Campo Weyerman, De levensbeschryvingen van Nederlandsche konstschilders en konstschilderessen (1729–1769)  Πίνακας με θρησκευτικό περιεχόμενο που τιτλοφορείται Ο Άγιος Ιωσήφ με τον Ιησού ως παιδί αναφέρεται στην απογραφή που έγινε με τον θάνατο του Γ. Γ. Μορέτους (J.J. Moretus) και μεταβιβάστηκε στην πόλη της Αμβέρσας όταν ο εκδοτικός οίκος Πλαντέν - Μορέτους πωλήθηκε στην πόλη. Leon Voet, The Golden Compasses. The History of the House of Plantin-Moretus, Vangendt & Co, Amsterdam / Routledge & Kegan Paul, London / Abner Schram, New York 1969–1972 Ορισμένα έργα του έχουν διασωθεί και υπάρχουν σε μουσεία όπως το Μουσείο Ερμιτάζ στην Αγία Πετρούπολη.

 Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι